section_heading: Životopis
paragraph_text: Berislav Klobučar je dirigiranje učio kod Lovre Matačića u Zagrebu (1940. – 1943.) i tijekom dva ratna ljeta kod Clemensa Kraussa u Salzburgu. Kao dirigent je 1943. debitirao u zagrebačkoj Operi, u kojoj je vrlo uspješno djelovao do 1951. Potom je zbog političko-obiteljskih razloga napustio domovinu<ref>Glas Koncila.hr – Đurđica Lieb: »Hrvatska glasna šutnja«, pristupljeno 16. lipnja 2014. i otišao u Beč, gdje je u svibnju 1952. na preporuku Dragice Martinis debitirao i u Bečkoj državnoj operiJutarnji.hr – Branimir Pofuk: »Klobučar: Zaboravljeni nasljednik Lovre von Matačića«, pristupljeno 15. lipnja 2014. (ansambl Bečke državne opere svoje je predstave tada održavao u zgradi kazališta Theater an der Wien, jer se zgrada Državne opere još obnavljala). Tijekom četiri desetljeća umjetničke odanosti toj opernoj kući, Klobučar je u Beču dirigirao 53 opere u čak 1.133 izvedbe: svoju posljednju opernu predstavu – Turandot Giacoma Puccinija – u matičnoj je kući dirigirao 28. lipnja 1993.Wiener Staatsoper.at – Die Wiener Staatsoper trauert um den Dirigenten Berislav Klobučar, pristupljeno 15. lipnja 2014.